Johann Heinrich Bullinger (* als 18 da lügl 1504 a Bremgarten (Argovia), † als 17 da settember 1575 a Turich) d'eira ün refurmatur svizzer i'l 16evel tschientiner ed il successur da Zwingli.

Vita ed ouvra
Zieva cha Zwingli d'eira mort i'l decuors da la seguonda guerra da Kappel 1531, dvantaiva Bullinger l'antistes a la baselgia principela Grossmünster a Turich. Già sia prüma predgia faiva ün effet grand süls audituors. 
1536 cumpilaiva Bullinger insembel cun Oswald Myconius e Leo Jud la prüma confessiun helvetica.
L'an 1541 gratagiaiva a Bullinger da s'avair perinclet cun Johannes Calvin davart las dumandas chi reguardan a la Sencha Tschaina. La cunvegna vaiva nom (seguond il lö da las trattativas e da las suottascripziuns) Consensus Tigurinus (cunvegna zürigaisa).  
Traunter 1561 e 1564 ho Bullinger elavuro la seguonda confessiun helvetica chi'd es auncha hozindi - sper il catechissem da Heidelberg - la scrittüra confessaunta la pü renomneda i'l spazi dal protestantissem refurmo.

Litteratura
Fritz Blanke: Heinrich Bullinger: Vater der reformierten Kirche ( = Heinrich Bullinger: Bap da la baselgia refurmeda), Theologischer Verlag, Turich 1990, ISBN 3-290-10079-0.

Colliaziuns
Heinrich Bullinger en il Lexicon istoric retic
Las ouvras da Bullinger süllas paginas da glaubensstimme.de